|  |  |  |  |
| --- | --- | --- | --- |
| Savivaldybių administracijoms | 2022-03- | Nr. |  |
|  |  |  |
|  |  |  |

**DĖL PSICHOLOGINIŲ KRIZIŲ MOBILIŲJŲ KOMANDŲ PASLAUGŲ ORGANIZUOJANT PAGALBĄ UKRAINOS PABĖGĖLIAMS**

Lietuvos Respublikos sveikatos apsaugos ministerija (toliau – Ministerija) informuoja, kad Lietuvoje veikia mobilios krizių įveikimo komandos, kurioms užduotis paskirsto skambučių centras, veikiantis trumpuoju numeriu 1815.

Mobilioji psichologinių krizių įveikimo komanda teikia krizinę pagalbą bendruomenėms, organizacijoms ir šeimoms (kai paveikiami 2 ir daugiau asmenų), susiduriančiomis su krize po netekties, nelaimingo atsitikimo ar kitokio sukrečiančio įvykio.

Jeigu Jūsų savivaldybėje ar atskirose seniūnijose teikiate socialines paslaugas ukrainiečių pabėgėlių grupėms, ir susiduriate su kriziniu įvykiu (netekties, nelaimingo atsitikimo, asmens dingimo ar kt.), kuris emociškai stipriai paveikia ukrainiečių pabėgėlių grupę ar pagalbos teikėjų kolektyvą, kviečiame kreiptis krizių psichologo konsultacijos. Komandos specialistai teikia paslaugas gyvai, atvykę į vietą arba nuotoliniu būdu.

Su Mobiliąja psichologinių krizių komanda galite susisiekti telefonu 1815. Paskambinę šiuo numeriu bus suteikta pirminė nuotolinė konsultacija telefonu, sutarta dėl komandos vykimo būtinybės ir galimų pagalbos būdų.

Pagalbos Ukrainos piliečiams atveju, komandos teiks pagalbą rusų ir anglų kalbomis.

Specialistai dirba kiekvieną dieną (I-VII), nuo 8 iki 20 val.

Daugiau informacijos https://kriziukomanda.lt

Konsultacijos nemokamos, jas finansuoja LR Sveikatos apsaugos ministerija, skambučių centro 1815 ir mobiliųjų psichologinių krizių įveikimo komandų veiklą koordinuoja Valstybinis psichikos sveikatos centras.

Prašome perduoti šią informaciją seniūnijoms.

Viceministrė Aušra Bilotienė Motiejūnienė

Marija Oleškevičienė, tel. (85) 2661420, el. p. [marija.oleskeviciene@sam.lt](mailto:marija.oleskeviciene@sam.lt)